Šejtanov ratnik
<s>Šejtanov ratnik je tinejdžerska horor-komedija.</s><s>Film Šejtanov ratnik je prvo ostvarenje mladog režisera Stevana Filipovića i producentske kuće Hipnopolis.</s><s>Producent filma je Branislav Jević.</s>

<s>Radnja</s>

<s>Film govori o grupi srednjoškolaca, koji upadaju u niz komičnih i strašnih situacija.</s><s>Cane (Radovan Vujović), Tića (Staša Koprivica) i Mirko (Miloš Tanasković) su srednjoškolci, koji pokušavaju da zaustave iskonsko zlo.</s><s>Njihov školski drug, iskompleksirani Stanislav (Vladimir Tešović), dokopao se mistične knjige i oslobodio monstruoznog Šejtana.</s><s>Grupi se pridružuje i simpatični Đomla (Vujadin Milošević), kao i Bora (Marko Mrđenović, glumi i Šejtana).</s><s>Od glumaca starije generacije pojavljuju se Petar Božović (Zulfikar), Bane Vidaković, Svetlana Bojković, Marko Nikolić (kao Karađorđe), Branislav Lečić (kao Miloš Obrenović), Dragan Nikolić, Dušan Janićijević, Irfan Mensur, Eva Ras. i drugi.</s><s>Kao specijalni gosti se pojavljuju Bora Đorđević, Teofil Pančić i Ljubomir Vračarević.</s>

<s>Nevolje uglavnom počinju kada se moćne stvari nađu u pogrešnim rukama.</s><s>Tako je Knjiga koja krije drevno zlo pala u ruke...</s><s>Stanislavu.</s><s>To ne bi bio problem da je pomenuti Stanko dobar dečko koji pomaže staricama da pređu ulicu, a ne štreber-psihopata željan krvi drugara iz odeljenja koji su ga zezali.</s><s>Ali, zlo se ne da kontorlisati...</s><s>Nesreća bi možda i bila sprečena na vreme, da Betmen i Supermen pokrivaju teritoriju Beograda; ovako je sudbina sveta spala na Caneta, Tiću i Mirka – učenike Stankovog odeljenja sa punim paketom pubertetskih problema u svojim džepovima.</s><s>Njih troje će se zajedničkim snagama probijati kroz džunglu odeljenskih dizelaša, polu-ludih profesora, napaljenih taksista, alternativnog pozorišta i izgladnelih vampira iz KST-a, samo da bi se suočili sa demonskim užasom koji vreba iz mraka drevne Srbije već nekoliko vekova, a koje čak ni Karađorđe i Knjaz Miloš nisu uspeli da obuzdaju.</s><s>Koja strana će pobediti, ne zna se; ali jedno je sigurno: neki učenici nikada neće dočekati matursko veče...</s>

<s>Uloge</s>

<s>Nagrade 
 Vrnjačka Banja: Specijalna nagrada za scenario.</s>

<s>Zanimljivosti 
Filipović je koristio dosta autobiografskog materijala, kao i materijal iz života svojih devojaka, drugova i kolega iz osnovne i srednje škole, svoje ulice i fakulteta.</s><s>Likovi negativaca u filmu oblikovani su na osnovu nekoliko Filipovićevih drugova iz vrtića, osnovne i srednje škole i fakulteta, zatim iz njegovog košarkaškog, karate i aikido kluba.</s><s>Film je zasnovan na idejama koje je Filipović počeo da razvija u vreme bombardovanja kao i u nekim ranijim skečevima svojih profesora i drugarica a koje je razvijao još u osnovnoj školi.</s><s>Čuvena rečenica „hoću rezultate“ odnosi se na jednog 60-ogodišnjeg komšiju a obraćanje rečima „psihopato“ odnosi se na dvojicu njegovih najbližih drugova sa Voždovca.</s><s>Preteča jednog dela filma „Šejtanov ratnik“ jeste njegov 15-ominutni film koji je postao popularan još u Filipovićevoj gimnaziji koja se pojavljuje u filmu.</s><s>Deo filma sniman je u njegovoj osnovnoj školi a u filmu se pojavljuju i njegove profesorke iz gimnazije.</s>

<s>Reference</s>

<s>Vanjske veze 
 
Šejtanov ratnik na sajtu Sineseum (na jeziku: srpski)</s>

<s>Srpski filmovi
Filmovi 2006.</s><s>Horor filmovi
Filmske komedije</s>

